

**Pályázat**

**a Soproni Egyetem által a**

**Proof of Concept program keretében meghirdetett támogatás elnyerésére**

**Készült a Soproni Egyetem „2019-1.2.1-EGYETEMI-ÖKO-2019-00023 Technológia transzfer iroda és hozzá kapcsolódó struktúra létrehozása a Soproni Egyetemen” című pályázat keretében**

**Sopron, 2022. 12. 15.**

**Pályázati felhívás a Soproni Egyetem Proof of Concept (PoC) alapból történő támogatásra**

1. **A Proof of Concept program**
	1. **A Proof of Concept program célja**

A Soproni Egyetem nyertese a Nemzeti Kutatási, Fejlesztési és Innovációs Hivatal által meghirdetett a Soproni Egyetem a „2019-1.2.1-EGYETEMI-ÖKO-2019-00023 Technológia transzfer iroda és hozzá kapcsolódó struktúra létrehozása a Soproni Egyetemen” című pályázatnak (továbbiakban: Egyetemi Innovációs Ökoszisztéma pályázatnak (röviden: EIÖ) . A pályázat keretében vállat egyik program a *Proof of Concept program* (továbbiakban: PoC program).

A *PoC Program* az egyetem harmadik missziós tevékenységének megvalósításához kíván hozzájárulni: új típusú lehetőséget teremt az egyetem és az ipar közötti kapcsolatok erősítésére, támogatást nyújt a Soproni Egyetemen keletkező innovatív ötletek technológiai, illetve piaci validálására és piaci transzferére, hozzájárul a vállalkozói szemléletmód megerősítéséhez.

A Soproni Egyetem az egyetemen keletkezett technológiák piaci hasznosításának elősegítése érdekében, az innovációs tevékenyég támogatása céljából a PoC program keretében pályázatot hirdet (továbbiakban: PoC pályázat) és létrehozza a *Proof of Concept Alapot* (továbbiakban: PoC Alap).

A PoC program lebonyolítását Vállalati Kapcsolatok és Innovációs Központ (továbbiakban: VKIK) koordinálja.

**1.2. A Proof of Concept program háttere**

 - A Soproni Egyetemen folytatott kutatás-fejlesztési és innovációs tevékenység (a tudományos kutatásról, fejlesztésről és innovációról szóló 2014. évi LXXVI. törvény értelmezése szerint) eredményeként létrejött szellemi alkotások (továbbiakban: KFI eredmények) jelentős esetben nem jutnak el az üzleti hasznosíthatóság szintjéig: az ötlet-fejlesztések koncepció szintjén maradnak, nem érik el azt a technológiai-fejlettségi szintet, amely a piacravitelt lehetővé tenné, vagyis a kutatási tevékenység és a kutatási eredmények üzleti hasznosítása között „finanszírozási rés” keletkezik;

 - A vállalkozói szféra számára - különösen a jelenlegi gazdasági környezetben - problémát jelent saját ipari bázisán a KFI tevékenység megvalósítása, illetve az Egyetemen keletkezett alkalmazott kutatási eredmények közös tovább fejlesztésének finanszírozása.



1. **A PoC pályázat közvetlen céljai**
* támogatást nyújt a pályázói innovatív ötletek üzleti hasznosítás irányába történő előmozdítására;
* támogatást nyújt a pályázók által kifejlesztett KFI eredmények tesztelésére, prototípusok előállítására, technológiai fejlesztésre, a piaci potenciál vizsgálatára és a piaci hasznosítást előmozdító egyéb tevékenységek megvalósítására.
* Piacpotenciálnak egy adott termék vagy szolgáltatás elméletileg lehetséges eladásainak összességét nevezzük. A piacpotenciál mind a tényleges, mind a lehetséges vásárlók összessége.
1. **Forrás megjelölése**

Az alap forrása: 2019-1.2.1-EGYETEMI-ÖKO-2019-00023 jelű „Technológia transzfer iroda és hozzá kapcsolódó struktúra létrehozása a Soproni Egyetemen” című projektben vállalt PoC Program által létrehozott PoC Alap.

A PoC Alapban rendelkezésre álló keret: bruttó 15.000.000 Ft.- azaz tizenötmillió forint.

1. **A támogatási összeg**

A PoC Alapból 2023. augusztus 31-ig támogatni tervezett projektek száma legalább 3. A minimum támogatási összeg egy projekt vonatkozásában bruttó 1.000.000 Ft.-, azaz bruttó egymillió forint. A maximum támogatási összeg egy projekt vonatkozásában bruttó 5.000.000 Ft.-, azaz bruttó ötmillió Ft.

1. **Támogatható tevékenységek**

5.1. A PoC program keretében a Soproni Egyetemen létrehozott és megfelelő hasznosítási potenciállal rendelkező KFI eredményre épülő pályázatok támogathatók, melyek összhangban állnak a program céljaival, hátterével és megfelelnek a pályázati útmutatóban foglalt feltételeknek.

5.2. A támogatásra benyújtott javaslat a pályázó által létrehozott KFI eredményre vonatkozó technológia-, szolgáltatás-, termékfejlesztés soron következő fázisát illetve azok tesztelését célozza meg.

5.3. KFI eredménnyel már rendelkező pályázók a következő, piaci hasznosítás előtt álló tevékenységekre pályázhatnak:

(1) Ötletvalidáció, piackutatás, koncepcióteszt

(2) Technológiai validáció, PoC (koncepciót igazoló) kísérletek végzése (annak demonstrálása, hogy egy kísérleti eredmény reprodukálható, vagy több módon is felhasználható)

(3) Prototípus készítése és piaci tesztelése

(4) Üzleti-hasznosítási modell, üzleti kockázatelemzés, piacelemzés, piacfókuszálás

1. **A pályázat benyújtására vonatkozó feltételek**

6.1. Pályázatot nyújthat be a Soproni Egyetem valamennyi munkavállalója és a Soproni Egyetem valamennyi hallgatója.

6.2. A pályázatot benyújtó személy közreműködőként részt vehet más pályázó által benyújtott pályázat megvalósításában.

6.3. Több pályázó által benyújtott pályázat esetén vezető kutató pályázó (?) kijelölése szükséges.

6.4. Amennyiben a pályázat tárgyát képező szellemi alkotás több jogosult kutatás-fejlesztési tevékenységének eredménye, több jogosult szellemi alkotása, a pályázat kizárólag valamennyi feltaláló/alkotó által együttesen nyújtható be a tulajdoni részarányok megjelölésével.

6.5. A külső, harmadik személyekkel osztott tulajdonban lévő szellemi alkotás továbbfejlesztésére irányuló pályázat abban az esetben támogatható, amennyiben a Soproni Egyetem tulajdoni részaránya az érintett technológiára vonatkozóan minimum 50%-a. Ebben az esetben szükséges kikérni az Egyetemi Innovációs Bizottság véleményét.

6.6. A projekt támogatásával létrejövő, illetve továbbfejlesztett KFI eredmény kizárólagos jogosultja a Soproni Egyetem. A pályázó köteles a PoC pályázat támogatásával létrehozott szellemi alkotását a Soproni Egyetemnek bejelenteni a Soproni Egyetem Szellemitulajdon-kezelési szabályzata alapján, mely az alábbi linken elérhető <http://uni-sopron.hu/downloadmanager/details/id/4244/m/2266>.

6.7. A pályázó Pályázati kiírás *1. számú Mellékletét* képező *nyilatkozat* aláírásával felelősséget vállal arra, hogy:

* + a pályázat alapját képező KFI eredmény saját műve, amellyel harmadik személy szerzői és/vagy iparjogvédelmi jogait nem sérti,
	+ a pályázat alapját képező KFI eredmény még nem került nyilvánosságra, vagy hasznosításra.

6.8. A pályázó Pályázati kiírás 1. számú Mellékletét képező nyilatkozat aláírásával továbbá hozzájárul ahhoz, hogy a Soproni Egyetem, mint adatkezelő a következő személyes adatait a pályázat megvalósításával összefüggésben kezelje. A Soproni Egyetem a személyes adatokat adatkezelési elvei szerint kezeli, amely megtalálható az adatvédelmi szabályzatban: http://uni-sopron.hu/adatvedelem.

1. **Elszámolható költségek**

Személyi jellegű költségek

* többletfeladat keretében bér jellegű költség és járuléka
* megbízási szerződés keretében bér jellegű költség és járuléka

Dologi költség

* szolgáltatások igénybevétele, szakértői, tanácsadói díjak (pl. szoftverfejlesztés, rapid prototyping, analitikai szolgáltatások, piackutatás, gazdasági elemzések, üzleti hasznosíthatósági modell kidolgozása, termékteszt, prototípus készítés, stb.)
* regisztrációs díj, úti- és szállás költség
* piacra jutást segítő szolgáltatások igénybevétele
* kutatási anyag- és fogyóeszköz beszerzés

Beruházás

* prototípus fejlesztéshez kapcsolódó beruházási költségek
1. **Nem elszámolható költségek**
* Szabadalmaztatási és egyéb jogi költségek;
* Informatikai eszköz beszerzése;
* A projekt megvalósításba nem vonható be megbízási vagy vállalkozási szerződéssel a pályázóval egy háztartásban élő hozzátartozó.
1. **A megvalósítás időszaka**

A megvalósításra rendelkezésre álló idő a pályázat elnyeréséről való írásbeli értesítés kézhezvételétől számított maximum 6 hónap. A projektek záró időpontja 2023.08.31. Ezt követően költségelszámolásra vonatkozó számlát az Egyetem nem fogad be.

1. **A pályázati szakaszok**
	1. **Pályázat benyújtása**

A pályázat benyújtása két szakaszban történik.

* 1. Az első szakaszban a Pályázati kiírás *2. számú Mellékletében* megtekinthető *Pályázati adatlapo*t

a VKIK részére elektronikusan, aláírva, szkennelve pdf formátumban kell benyújtani a következő e-mail cím: poc@uni-sopron.hu

A *pályázati adatlap* letölthető: a [www.vkik.uni-sopron](http://www.vkik.uni-sopron) oldalról.

A pályázati adatlap benyújtásának határideje: 2023.01.30. 10.00.

A pályázat benyújtásának első szakaszában a *Pályázati adatlap* kidolgozásához VKIK konzultációs lehetőséget biztosít.

A *pályázati adatlap* befogadásáról a VKIK 2 munkanapon belül befogadó válasz e-mailt küld. Hiánypótlás 1 alkalommal lehetséges, melyre 2 munkanap áll rendelkezésre.

1.2. A második szakaszban Pályázati kiírás *3. számú Mellékletében* megtekinthető *Projektterve*t és az **5. sz. mellékletben** szereplő *költségvetési tervet* a VKIK részére elektronikusan, aláírva, szkennelve pdf formátumban kell benyújtani a következő e-mail cím: poc@uni-sopron.hu

A *Projektterv* dokumentum letölthető: a [www.vkik.uni-sopron](http://www.vkik.uni-sopron) oldalról.

A *Projektterv* benyújtásának határideje: 2023.02.28. 10.00.

A pályázat benyújtásának második szakaszában a *Projektterv* kidolgozásához VKIK konzultációs lehetőséget biztosít.

A projektterv benyújtásához a pályázónak csatolnia kell legalább egy, az adott szakterületet képviselő, a Soproni Egyetem alkalmazásában álló, *egyetemi oktató/kutató támogató nyilatkozatát*, mely a Pályázati kiírás *4. számú Mellékletében* tekinthető meg.

A *Projektterv* befogadásáról a VKIK 2 munkanapon belül befogadó válasz e-mailt küld. Hiánypótlás 1 alkalommal lehetséges, amelyre 2 munkanap áll rendelkezésre.

* 1. **Támogatási döntés**

A *Projektterv* támogatásáról szóló döntést az Innovációs Tanácsadó Testület (továbbiakban: ITT) hozza meg. Az Innovációs Tanácsadó Testület az egyetemi Innovációs Bizottság elnöke, a Projekttervet benyújtó pályázat szakmai kompetencia szerinti kar képviselője, valamint min. 3 külső ipari, üzleti befektetői szakemberekkel kiegészített testülete.

Bírálati szempontok

Az ITT támogató döntése során figyelembe veendő szempont, hogy a projekt megvalósítását követően a termék/technológia/szolgáltatás alkalmas legyen a következők közül legalább egy tevékenységre:

* további forrásbevonással technológiai fejlesztésre
* piacravitelre
* piaci partner számára történő értékesítésre (technológia, termék, szolgáltatás)
* piaci partner részére hasznosításba adásra

A bírálat a fentiek figyelembevételével a következő számítás alapján értékeli:

Újdonságtartalom 1-10 pont

Piaci potenciál 1-10 pont

Megvalósíthatóság 1-10 pont

Az ITT a következő javaslatokat fogalmazza meg:

Támogatásra javaslom

Támogatásra javaslom költségcsökkentés mellett

Átdolgozás, pontosítás után támogatható

Nem támogatandó

Az ITT döntését a *Bírálati adatlap* tartalmazza, mely a Pályázati kiírás *6. sz. mellékletében* tekinthető meg.

Az ITT döntéséről a pályázót a VKIK értesíti legkésőbb 2023.03.31-ig e-mailben.

A Soproni Egyetem a projektekhez, a fenti eredmények eléréséhez az ITT által elfogadott vagy javasolt mentort vagy mentorokat kötelezően biztosít, aki tanácsadási, üzletfejlesztési tevékenységgel segíti a pályázót, melyet bírálatkor az ITT jelöl ki. A mentor, az adott szakterületen jártas (europass szakmai önéletrajza szerint) szakember lehet.

* 1. **A Megvalósítás szakasza**

A projekt fizikai zárása 2023.08.31.

A projekt pénzügyi zárásának legkésőbbi időpontja 2023.09.15.

A pályázó az általa benyújtott pályázat támogatásáról szóló döntés kézhezvételét követően megkezdi a projekt megvalósítását a *Projektterv* alapján.

A pályázó a megvalósítási szakaszban köteles *a projekt előrehaladásáról írásbeli beszámolót* *(előrehaladási jelentés)* készíteni és azt köteles elektronikus formában megküldeni a VKIK által biztosított beszámoló formátumban legkésőbb 2023.05.31-ig a következő címre: poc@uni-sopron.hu

A pályázó a megvalósítási szakasz lezárásaként köteles írásbeli *záróbeszámolót* készíteni és azt elektronikus formában megküldeni a VKIK által a megvalósítás szakaszában biztosított beszámoló formátumban legkésőbb 2023.09.22-ig a következő címre: poc@uni-sopron.hu

A megvalósítás szakaszában a mentor feladata:

* támogatja a projekt előrehaladását és megvalósítását;
* az *előrehaladási jelentés és a záróbeszámoló* készítésében a pályázó számára szakmai támogatást nyújt;
* folyamatosan kapcsolatot tart a Pályázóval és a VKIK kapcsolattartóval;
* részt vesz a projekt megvalósításához esetleg szükséges beszerzési eljárások előkészítésében;
* a projekt megvalósításához szükséges nem bér jellegű kifizetésekhez igazolja a szakmai megvalósítást.
1. **További tájékoztatás**

A pályázattal kapcsolatos további tájékoztatás:

Vállalati Kapcsolatok és Innovációs Központ

Dr. Bednárik Éva tel: +36 30 279 67 60

a poc@uni-sopron.hu címen kérhet

Sopron, 2022. december 15.

-----------------------------------------------------
Prof. Dr. Fábián Attila
rektor

**1. sz. Melléklet**

**Pályázói nyilatkozat**

Alulírott ……………………………………………. ezúton nyilatkozom arra vonatkozóan, hogy:

* az általam a Proof of Concept pályázatra benyújtott projekttervben megfogalmazott szellemi alkotás saját szellemi alkotásom, mely harmadik személy szerzői és/vagy iparjogvédelmi jogait nem sérti;
* Proof of Concept pályázatra benyújtott projekttervben megfogalmazott szellemi alkotás még nem került nyilvánosságra, vagy hasznosításra.

*Dátum*

…………………………………………

 aláírás

Alulírott ………………………………………………, az Európai Parlament és a Tanács 2016/679 rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról (általános adatvédelmi rendelet) 6. cikk (1) bekezdés a) pontja alapján hozzájárulok ahhoz, hogy a Soproni Egyetem a Proof of Concept program keretében az általam megadott személyes adataimat a pályázat befejezéséig, de legkésőbb 2023.09.30-ig. kezelje.

*Kelt: Sopron, …………………………..*

………………………………………………..

 aláírás

**2. sz. melléklet**

**PÁLYÁZATI ADATLAP**

**I.PÁLYÁZÓ ADATAI**

Pályázó neve:

Kar:

Intézet:

Támogató oktató/kutató:

**II. A PROJEKTTERV BEMUTATÁSA**

**II/1. Az pályázat címe:**

**II/2. Kapcsolódó bejelentett szellemi alkotás megnevezése** *(amennyiben releváns):*

**II/3 A projekt által felvetett probléma és megoldási javaslat, kitérve az innovációtartalomra (maximum 2000 karakter):**

**II/4. Hasznosítási lehetőségek bemutatása (maximum 500 karakter):**

**II/5. Fejlesztési igény megadása (HUF) és annak indokoltsága (maximum 1000 karakter):**

**III. A PÁLYÁZAT KERETÉBEN TERVEZETT TEVÉKENYSÉGEK**

|  |  |  |  |  |
| --- | --- | --- | --- | --- |
|  | **Megnevezés** | **Leírás (200 karakter)** | **Eredmény** | **Tervezett költség** |
| 1. |  |  |  |  |
| 2. |  |  |  |  |

*A táblázat szükség szerint bővíthető.*

**3. sz. melléklet**

**PROJEKTTERV**

**1. A projekt címe:**

**2. Pályázó által javasolt mentor(ok):**

**3. Az projekttervet megalapozó korábbi saját kutatás, K+F+I eredmény leírása (maximum 2000 karakter)**

**4. A projektterv megvalósítását indokló piaci/társadalmi igény bemutatása (maximum 2000 karakter)**

**5. A versenykörnyezet bemutatása (maximum 2000 karakter)**

**6. A piacra viteli terv bemutatása (például: egyetemi K+F+I szolgáltatás, licencia értékesítés, licencia vásárlás saját vállalkozás részéről, új spin-off vállalkozás stb.) (maximum 2000 karakter)**

**7. A projekt keretében létrejövő outputok részletes leírása (maximum 2000 karakter)**

**8. A témában megjelent publikációk listája**

**4. sz. melléklet**

**Vezető oktató/kutató támogató nyilatkozata**

Alulírott ………………………………………………, mint a SOE Proof of Concept alapra benyújtott pályázati adatlapon jelölt……………………………………………… támogató, nyilatkozom, hogy a Proof of Concept pályázatra ……………………………………….................................................................... által benyújtott ……………………………………………………………………….. című pályázatot támogatom.

*Dátum*

**………………………………………………..**

**5. sz. melléklet**

**Részletes költségvetés**

|  |
| --- |
| **Dologi költségek** |
| **Költségnem** | **Tétel1** | **Tétel2** | **Tétel3** | **Tétel4** | **Tétel5** | **Összesen** |
| kérjük megnevezni! | kérjük megnevezni! | kérjük megnevezni! | kérjük megnevezni! | kérjük megnevezni! |
| Anyagok |  |   |   |   |   | 0 Ft |
| Szolgáltatások |   |   |   |   |   | 0 Ft |
| ÁFA összege | 0 Ft | 0 Ft | 0 Ft | 0 Ft | 0 Ft | 0 Ft |
| Dologi költségek összesen: | 0 Ft | 0 Ft | 0 Ft | 0 Ft | 0 Ft | 0 Ft |
|   |
| **Beruházási költségek** |
|   |
| **Személyi költségek** |
|  | **NÉV 1** | **NÉV 2**  | **NÉV 3**  | **NÉV 4 ….** | **NÉV 5 ….** | **Összesen** |
| Bruttó bér |   |   |   |   |   | 0 Ft |
| Szoc.ho | 0 Ft | 0 Ft | 0 Ft | 0 Ft | 0 Ft | 0 Ft |
| Személyi költségek összesen | 0 Ft | 0 Ft | 0 Ft | 0 Ft | 0 Ft | 0 Ft |
| **MINDÖSSZESEN:** | **0 Ft** |

**6. sz. melléklet:**

 **Bírálati adatlap**

**Bíráló Neve:**

**Képviselt szervezet:**

**Pályázó neve:**

**Projektterv címe:**

**Pontozás**

Újdonságtartalom (1-10 pont) szempont szerinti pontszám:............................

Piaci potenciál (1-10 pont) szempont szerinti pontszám:.................................

Megvalósíthatóság (1-10 pont) szempont szerinti pontszám:...........................

A Bizottság számára javasolt döntés (kérjük aláhúzással jelölni):

Támogatásra javaslom

Támogatásra javaslom költségcsökkentés mellett

Átdolgozás, pontosítás után támogatható

Nem támogatandó

**Kelt: ............................, ................ ............. ...........**

 **.......................................................**

**Bíráló aláírása**